, Így készülünk szelíd háborúra, mindig magunkért, soha mások ellen. 
Sót párolunk és vásznakat szövünk, s míg kisebbítnek, lassan megnövünk." Dsida Jenő 


NI 


2008. május Különszám 


sé 
MEON 74 


VAGYOK 
A JOVÜ! 


Schuster Lóránt (1949), a Magyar Nemzeti Front 
elnöke, és kisfia, Schuster János Attila (2006) 

ÉN VAGYOK A JÖV ŰŐ! 


Babba Mária 


A föld, az ég, a nap, a hold 
A tűz, a víz, a csillagok 

A fák, a szél, az állatok 

Az ördögök, az angyalok 


Ez mind én vagyok 
Ez mind, mind én vagyok 
Ez mind én vagyok 
Ez mind, mind én vagyok 


Az éles kés, az asztalod 

A friss kenyér, az illatok 
A hús, a vér, az asszonyod 
A kisfiad, az otthonod 


Ez mind én vagyok 
Szép és szabad vagyok 
Magyar vagyok 

A tiéd vagyok 


P Mobil — Kutyából szalonna CD 
Zene: Sárvári Vilmos 
Szöveg: Schuster Lóránt 


Kiveszőben vagyok 


Nem volt Isten és nem volt ember 
Nem volt Erdély és nem volt tenger 
Nem volt címer és nem volt jog 
Nem volt más és nem volt jobb 


Nem volt tévé és nem volt rágó 
Nem volt kóla és nem volt diszkó 
Nem volt farmer és nem volt AIDS 
Nem volt adó és nem volt pénz 


Nem volt gazdag és nem volt szegény 


Nem volt hit és nem volt remény 
Nem volt régen és nem volt most 
Nem volt igaz és nem volt rossz 


En voltam a jövő és én vagyok a múlt 


Tudom már a titkot, mihez kezdek most 


Vigyázzatok rám, kiveszőben vagyok! 


P Mobil — Ez az élet, Babolcsai néni! CD 


Zene:Kékesi László 
Szöveg:Schuster Lóránt 


Drága magyar testvéreim! 


Ami ma Magyarországon folyik, az 
nem más, mint egy tervezett, szer- 
vezett népírtás. Nem csak a gyere- 
keinket akarják megölni, el akarják 
venni a kultúránkat, a nyelvünket, a 
földünket, a szokásainkat, a dalain- 
kat, az  ételeinket, mindent. 
(Bekiabálás: A történelmünket is!) 
A történelmünket is. Mindent el 
akarnak venni. (Bekiabálások: A 
jövőnket is! A jelenünket is!) A kér- 
dés az, hogy mi mit teszünk. Tavaly 
Csíksomlyón a búcsúban Hajdó 
esperes egy nagyon fontos dolgot 
mondott. A mi zászlónk legyen a 
pelenka. Minden udvarban lobogja- 
nak, száradjanak a magyar gyerekek 
pelenkái. Ezt már a negyvenes évek- 
ben, Rajniss Ferenc lapjában, a 
Magyar Futárban megírták, ha lenne 
húsz millió magyar a  Kárpát- 
medencében, mit tudnának tenni. 
Én azt tudom, hogy megfogadtam 
Hajdó esperesnek a szavait — idén 
már 58. évemben vagyok — és 
jelentem, őszre gyermekem lesz. Ez 
az én válaszom a magyar parlament- 
nek. A törvénytervezetükre. Azt is 
megígérhetem, ha jól sikerül, jön a 


többi is. 


Köszönöm a figyelmet. 


Schuster Lóránt felszólalása 


Elhangzott 2006. július 19.-én, a művi 
meddővé tétel elleni tüntetésen, amikor 
élőláncot vontunk az Országház köré. 


Égi keresztelő 


A csíksomlyói Mária, mint egy féltő 
édesanya így adta tudomásunkra, hogy 
hagyjuk nyugodtan pihenni éjjel a kisde- 
det, látta őt és hívének fogadta, a hajnali 
napsugarakkal pedig áldást küldött neki. 
Mert áldott az a gyermek, akiről maga 
Babba Mária mossa le a világ bűneit." 


Őz Ági 


t 7yj4a)) " 


Magyar Nemzeti Front 
Központ 
Magyarok Háza 1052 Budapest, 
Semmelweis utca 1.-3. III. emelet 336. 
tel: 36 1 267- 4510/300 mellék 
mobil:--36 30 552-7202 
e-mail:infor(dnemzetifront.hu 
honlap:www.nemzetifront.hu 
internet újság: wwwarpadvonal.hu 


Minden hétfőn 15.00.-19.00. óra 
között az elnökség ügyeletet tart 
a központban. 

Ugyanitt, minden kedden és csütör- 
tökön 15.00.-19.00.-ig könyvtár. 
Amennyiben támogatni szeretné a 
Magyar Nemzeti Frontot, 

a 11711041-208360033 
bankszámlaszámon teheti meg. 
Köszönjük. 

A gyergyóalfalvi Balázs József vezeti a gya- 
logos zarándoklatot a búcsúra, évről-évre. 
Szép élményeiről és megpróbáltatásaikról 
mondja el emlékeit. 

1990 után, egy Kőrösi Csoma Sándor 
évforduló alkalmával Hajdó István főesperes, 
plébános úrral arról beszélgettiink, hogy az 
évforduló jó alkalom lenne újraindítani a hagyo- 
mányos zarándoklatot Csíksomlyóra. 1993-tól 
tehát az esperes úr megszervezte a gyalogos 
búcsújárást. Akkor a gyergyói falvak együtt 
indultak. Meglehetősen nagy tömeg. Szekerek, 
gyalogosok. Érdekes volt, hogy az első út alkal- 
mával alig ismertünk rá a régi útra, akkorát vál- 
tozott 1949-tól, a búcsújárás betiltásától eltelt 
idő alatt a táj. Végül az öregek vezettek át a 
hegyen. Aztán visszaállott a rend. A következő 
évben már minden falu külön zászló alatt, a 
saját útján ment." 


Bajna György 
Csíksomlyó Magazin 2005 


2008. május 


A Jóisten 


A Szentmise után jó hangulatban indul- 
tunk lefelé a nyeregből, de nem az úton 
mentünk, hanem keresztül a mezőn, a 
város felé. Nem volt könnyű Jánoskával, 
aki közben elaludt a babakocsiban, és 
észre sem vette, mit küzdöttünk vele a 
terepen. , [degenvezetőnkő, G. Kirkovits 
István odaszólt a szekere és kipányvá- 
zott, legelésző lovai mellett álldogáló 
székely fiatalembernek: Na barátom, 
mire ti hazaértek, mi már régen be is 
rúgtunk. A székely gondolkodás nélkül 
válaszolt: Addigra mi is. 

De nem tartott sokáig a jókedvünk. 
A hátunk mögött megjelent egy pisz- 
kosszürke felhő, ami az egyre erősödő 
szélben közeledett, feketedett. Aztán 
ránk szakadt az ég, ömlött az eső, sűví- 
tett a szél, vert minket a jég borsónyi 
nagyságú szemekkel. A kisfiú szépen 
aludt a nagy égzengésben, és a házak 
még nagyon messze voltak. Egyre rosz- 
szabb lett a helyzet, meg kellett állnunk, 


körbevettük a kocsit, ismerősök és 15me- 
retlenek, úgy védtük a picit a viharban. 
Aztán már ez sem segített, magamhoz 
vettem Jánoskát, aki erre felébredt, és 
igazán megijedt. Elkezdett sírni, majd az 
anyja is. Rohanó, menekülő emberekkel 
próbáltunk haladni a nagy sárban. Mire 
elértük az első kapualjat, elállt az eső és 
kisütött a nap. 


Az emberek 


Meglepetés volt. A csíkrákosi templom 
udvarán egyszercsak körbe álltak minket 


"KERESZTELŐ: 


az emberek, előkerült a rejtekhelyről a 
pajzs, amire a barátaim ráültették a kisfi- 
am, és felemelték. A gyerek nem tudta 
mi történik vele, de szerintünk érezte. 
Nézett ránk a nagy, kék szemével, mi 
felnőttek meg könnyezve nevettünk. 
Velünk mosolygott a bejárat fölötti 
napocska. 


A pap 


Hazafelé menet Székelylengyelfalván 
várt minket Hajdó István főesperes, aki 
kérésemre a pünkösdi nagymisén meg- 
keresztelte Jánost. Köszönöm neki, és 
míg élek nem felejtem azt a pillanatot, 
mikor a kisember a tenyerébe csapott. 
Ragyogott a nap, amikor kijöttünk a 
templomból. Miután nehezen elbú- 
csúztunk, könnyű szívvel indultunk 
haza. 


Schuster Lóránt 

TOTUS TUUS - EGÉSZEN A TIÉD 


, A szót nem adjuk, csak ha nyelvünk vele tépik" 


Ft. Hajdó István főesperes prédikációja a csíksomlyói búcsún (részlet) 


Csíksomlyói Édesanyánk abban is 
szeretne segíteni nektek szülők, válasszá- 
tok az életet, a bölcsőt, utasítsuk vissza a 
nemzetpusztító, gyermekellenes világot, 
a koporsókat. Meneküljetek a bölcsőhá- 
borútól, mert megmaradásunk egyetlen 
záloga a gyermek. 

Gyergyószentmiklóson aprószentek 
napján babakocsit emeltünk a magasba 
Mária oltáránál. A babakocsiba egy kie- 
melkedő keresztet helyeztünk el és mellé 
apró kis kereszteket. Ezek a keresztek 
figyelmeztetnek, hogy Jézus Krisztust 
újra keresztre feszítjük és vele együtt 
jövőnk szent Istvánjait, László királyait, 
Árpádházi szent Erzsébetjeit, Kőrösi 


Csoma  Sándorait, Zágoni Mikes 
Kelemenjeit és a Márton Áronait utasít- 
juk vissza. 


Egy nemzet akkor álmodhat a jövő- 


ről, ha elfogadja a bölcsőt és visszautasítja 
a koporsót. 

Farkaslakára vittem anyaországból 
érkezett egyetemistákat. Tamási Áron 
portáját tekintettük meg. Amikor meglát- 
ták a fenyőfából készült ősi bölcsőt, kör- 
befényképezték és ujjongtak, milyen szép 
ez a bölcső. Én odaálltam a bölcső elé és 
azt mondtam: ez a bölcső nem szép. 
Megdöbbenve néztek és ajkukon a nagy 
kérdés: hogy mondhat egy pap ilyet, hogy 
a bölcső nem szép. Így válaszoltam: , ez a 
bölcső akkor volt szép, amikor a Iamási 
édesanya tizenegy gyermeket ringatott 
benne". 

Nemzetünk feltámadása akkor jön el, 
amikor Krisztus letelepedhet a család és a 
nemzet életében és mi meghalljuk az Ő 
kérését: , engedjétek hozzám a kisdede- 
kető. Jaj annak a nemzetnek, falunak, 


városnak, ahol a temető nem a falu és a 
város végén kezdődik, hanem az édesa- 
nyák szívében. 

A Horvátországban dúló iszonyatos 
háborúnak tanúi voltunk. A családok föld 
alá menekültek. A háborús vihar elmúltá- 
val újra elfoglalták otthonukat. A családok 
udvarán tudjátok mi bizonyította, a leg- 
jobban, hogy nemzetüket nem hagyják és 
élni akarnak? A televízió felvételei egé- 
szen közel hozták a horvát udvarokon 
szélben ringó kisgyermek ruhákat, s 
mondjuk ki bátran, a legszebb zászlót, a 
reménység zászlaját, a pelenkákat. 


,Iudod mi az anya, az élet szülője 
tudod mi a gyermek, az élet jövője 
mondd kié a jövő, akik harcot nyernek, 

tudod-e kik azok, a szülő és a gyermek." 


Jégverte kopják, pajzsra emelt gyermek 


Több százezren indultak útnak az anyaországból 
idén a csiksomlyói búcsúra, és így bekövetkezhe- 
tett az, amire azért titkon sokan számíthattak: min- 
den idők legtöbb résztvevőjét jegyezhették fel a 
legújabb kori székely krónikák a Babba Mária-ün- 
neppel kapcsolatosan. A fő közlekedési utakon és 
a 13-as úton Nagy-Magyarország matricás, zász 
lós autók és buszkaravánok, fellobogózott moto- 
rok hírdették, hogy megindult egy új népvándorlás 
a Nyeregbe. hogy az utazók, zarándokok, hívők 
és valamilyen szinten hitetlenek is az egyházi ün- 
nep kapcsán részesei lehessenek egy összma- 
gyar és nagy-magyar összejövetelnek 
A lovas huszárok echós szekerekkel, a derék 
biciklisták drótszamaraikkal, a gyalogos vándorok 
izomerejükkel próbálták leküzdeni a távolságot, 
hogy szinte egész kis-Magyarországon és Erdé- 
lyen keresztül legyen egy szemmel jól látható sza- 
lag, amely a vonulást és a célba érkezési jelképe- 
—— zi. Az utóbbi 
időkben az idő 
járás olyan, hogy 
valahogyan meg- 
határozza egy or- 
szág és egy nép 
hangulatát, s ha 
sokan erre fel is 
kapják a fejüket, 
akkor nézzük a 
konkrétumokat! 
Az elmúlt évek- 
ben bármelyik 
hónapra is esett 
pünkösd, váltako- 
d zott a hűs, hideg, 
esős és napos 
időjárás, de a bú- 


csúra mindig kiderült az ég. és az égiek nem ön- 
tözték könnyel a zarándokok százezreit. 

Idén szikrázó napsütésben kezdődött az ünne- 
pélyes szertartás a hármashalom oltárnál, és ez 
az idő kitartott a szertartás végéig. Am alig han- 
goztak el a himnuszok, hirtelen beborult az ég, s 
mire fedett helyre értek volna a lassan levonuló 
keresztalják, hatalmas vihar, jégeső zúdult az em- 
berfolyamra. Néha galambtojás nagyságú égi 
kövek" is koppantak az embereken és az autók 
szélvédőin, a sokat próbált öreg székelyek fejcsó- 
válva mondogatták: a Jóisten valamiért haragszik. 
Jelzés volt a csíksomlyói jégeső, hogy nem men- 
nek rendben a dolgok, hogy baj van a nemzettel, 
hogy talán nem olyanok állnak a kormányrúdnál, 
akik javát akarják, s talán ezért a lentiek és a fen 
tiek egyaránt haragusznak 

Agyonázott emberek, lezúduló víz jellemezte 
Csiksomlyó közvetlen környékét, mert pár kilomé- 
terre a szakrális helyszíntől se nem esett. se nem 
fújt. A természet odakoncentrált, ahol százezrek 
voltak jelen 

A P. Mobil frontemberével, Schuster Lóránttal, 
családjával és barátaival voltam idén is, mint min- 
den évben a csíksomlyói búcsún. Lóriék össze ki 
vánták kötni Babba Mária várását és a szeretet- 
szertartást nyolc hónapos kis gyermekük, János 
Attila megkeresztelésével. A kisember bátran és 
hősiesen elviselve a több száz kilométeres út fá- 
radalmait, készen állt arra. hogy a székelylengyel- 
falvai templomban Hajdó István főesperes ünne- 
pélyesen befogadja a keresztények nagy közös- 
ségébe. Lóri legalábbis ezt így tervezte, csak nem 
számolt egy meglepetéssel. Barátai úgy gondol- 
ták, hogy ott, a havasok lábánál, ahol a magasság 
miatt is közelebb vagyunk az istenhez, s minden 
régi templom, várrom és földbe süppedt kőkereszt 


a régi időket idézi. össze kéne kötni a hivatalos 
keresztelőt egy olyan ünnepséggel, ami az ősi 
folytonosságot képviseli a keresztény liturgiák és 
az ősvallás megjelenítése között 

Lóri mit sem tudott erről, és amikor a már me- 
netrend szerinti jégeső után hírtelen kisütött a nap, 
azt örömmel vállalta, hogy családostól a kirándu- 
lókkal tart, s megnézi Felcsik leghíresebb műem 
lékét, a táltossá avatás mozzanatait, a tornyán vé- 
gigkövető nemrégiben restaurált csikrákosi erőd 
templomot. Az öreg rocker szeme könnybe lábadt, 
amikor bekövetkezett a csoda, kicsi gyermekét a 
jelenlévők egy neki készített szkíta pajzsra emel- 
ték, az ég fele fordították, s megmutatták a nap- 
nak, a holdnak és a csillagoknak 

G. Kirkovits István 

20 MILLIÓ MAGYART! 


(Az alábbi írás ezelőtt több, mint 65 
évvel, a Magyar Futár 1941. augusztus 
20.-i számában látott először napvilá- 
got. Olyan életbevágóan fontos kérdé- 
seket tárgyal, hogy ma még aktuáli- 
sabb, mint valaha.) 


Szent István napját ünnepli a megnagyob- 
bodott Magyarország, s a szívünk beleol- 
vad népünk, fajtánk ezeréves történelmi 
múltjába. Szívesen és boldogan lapozzuk 
visszafelé a dicső múlt könyvét, lélekkel 
idézgetjük szóban, írásban és képekben 
mindazt, ami volt, de az egészséges ma- 
gyar gondolkodás mégis azt súgja, hogy a 
múlthoz akkor leszünk méltóak, ha kutató 
szemünk a jövendőt keresi, s azért dolgo- 
zunk - ami lesz. (..., Megnövekedett a 
magyar föld, s a magyar élet be kell töltse 
ezt a földet. A nép a történelem értelme, s 
európai sorsunk attól függ, hogy a népek 
biológiai versenyében, hogy álljuk meg a 
helyünket. A népszaporodás az évezredek 
mozgató ereje, s a történelem törvényeit 
ismerő magyar erre a kérdésre kell irányít- 
sa minden figyelmét, ha Szent István 
népének megmaradását és boldog életét 
nemzeti munkával szolgálni akarja. 

Az EPOL (Egészségpolitikai 
Társaság), ez az életrevaló fiatal egyesület 
egy könyvet jelentetett meg, Korponay 
András , Húszmillió magyart" című köny- 
vét. (...) Valóságos jajkiáltás ez a könyv; 
bele kell, hogy hatoljon minden nemzetét 
féltő, jövő sorsáért aggódó magyar ember- 
nek a szívébe. Alapeszméje az, hogy csak 
akkor boldogulhatunk, akkor lesz újra 
hatalmas, erős a magyarság, ha számbelileg 
megnövekszik, ha életfáján nagyszámú 
egészséges gyümölcsök teremnek. €(...) 
Meggyőző történelmi adatokkal bizonyítja 
a könyv, hogy Magyarország is akkor volt 
leghatalmasabb, legtekintélyesebb Euró- 
pában, amikor népszáma a többi európai 
hatalomhoz hasonló nagyságú volt. 
Mátyás király birodalmának 5 millió körül 
volt a lélekszáma, s ennek 75-8096-a, kb. 4 
millió volt magyar! Ha meggondoljuk, 
mondja Korponay, hogy ugyanezen kor- 
ban Anglia népessége mindössze 3,7 mil- 
lió, Oroszországé 2,1 millió, Poroszor- 
szágé pedig 800 ezer lelket számlált, akkor 
érthetjük át Mátyás király birodalmának 
európai viszonylatban vett óriási hatalmi 
súlyát. Ebben az időben csak két egységes 
európai monarchia múlta felül számbeli 
tekintetben Magyarországot, Spanyolor- 


szág és Franciaország! A Habsburgok biro- 
dalmának és Itáliának ugyan szintén na- 
gyobb volt a lélekszáma, de ezek egyike 
sem volt egységes országnak tekinthető. 

A mohácsi vész után következő 150 
éves török uralom annyira megfogyasztot- 
ta az ország népességét, s különösen a 
magyarságot, hogy a XVIII. század elején 
csak félannyi lakosa volt Magyarországnak, 
mint 250 évvel előbb, sőt kevesebb, mint 
Nagy Lajos korában, amikor 3 millióra 
lehetett becsülni a népességet, és Mátyás 
király négymilliós magyarságából csak 
1.200.000 maradt. A magyarságnak nem- 
csak a száma fogyott meg, de életereje, sza- 
porodó képessége is megcsökkent a nem- 
zet legértékesebb férfi népességének 
kipusztulása folytán. 

Hozzájárult ehhez, hogy a magyarság- 
gal ellenséges kormányzat a XVIII. század- 
ban tömegesen telepítette az idegen népfa- 
jokat Magyarország területére, úgyhogy 
bár II. József koráig a magyarság száma kb. 
elérte a 3 milliót, arányszáma az ország 
népességében 3996-ra esett le. Azóta a 
világháborúig felszaporodott ugyan a 
magyarság száma 10 millióra, de ez még 
mindig csak valamivel több, mint felét 
(54,590) tette az ország lakosságának. 

A kiegyezés utáni korszak Korponay 
szerint ábrándok után futkosott, amikor a 
30 millió magyart tűzte ki célul, de ezt 
nem a magyar nép biológiai erejének 
védelmével és fokozásával igyekezett elér- 
ni, s nem törődött azzal, hogy a magyarság 
soraiban szerepel a nyelvileg magyarnak 
vett 700 ezer zsidó és jelentékeny számú, 
csak — névleg asszimilált idegen. 
Ugyanakkor ,a magyar lelkek százezrei 
pusztultak el a halál valamelyik sötét siká- 
torában, mások meg koldusbottal kezük- 
ben keltek útra a tengeren túlra, új hazát 
keresni"... 

Korponay nem zárkózik el az asszimi- 
láció elől, mert hiszen az asszimiláció sok 
helyen és sok esetben természetes folya- 
mat, de nagyon helyesen mondja: , bármi 
asszimiláció sikerét nem azáltal biztosítom 
legjobban, ha az asszimilálandók számát 
nyakló nélkül növelem, hanem ha az asz- 
szimilálók tömegét erősítem. 

A magyarság új felemelkedésének 
alapfeltétele tehát szerinte , az asszimiláció 
kimérájára épített népesedéspolitika kö- 
nyörtelen felszámolása és a magyar jövő- 
nek a színmagyarság számbeli megerősíté- 
se által való alapozása". 


A mai helyzet megdöbbentő és elszo- 
morító. Mutatkozik ugyan még most is 
természetes szaporodás, mert a születések 
száma felülmúlja a halálozásokét, de ez a 
szaporodás már csak látszólagos, mert csak 
az idősebb korosztályok lélekszáma 
növekszik! A fiatalabb nemzedékek már 
évről-évre kisebb számmal lépnek az alko- 
tó életbe, s mire az idősebbek fokozatosan 
kihalnak, a mostani születési szám mellett 
meg fog indulni a népesség tényleges 
fogyása. A másik nagy baj, hogy a szom- 
széd és velünk szemben barátságtalan 
népek, az oláhok és szerbek, kétszer olyan 
mértékben szaporodnak, mint a magyar- 
ság! (...) Nekünk, ha a Duna völgyében 
vissza akarjuk állítani vezető szerepünket, 
természetes szaporodás tekintetében is az 
oláhok és szerbek előtt kell járnunk, 
különben még mostani helyzetünk is sú- 
lyosbodni fog! 

Szigorú követelményeket állít fel 
Korponay a magyar néppel, családdal, tár- 
sadalommal és a kormányzattal szemben 
is. (...) ... meg kellene változtatni az egész 
társadalmi felfogást és életformát, amely 
egy számunkra idegen szellemiség térhó- 
dítása nyomán honosodott meg, vissza kell 
térni a régi magyar erkölcsös életfelfogás- 
ra, amely nem nyűgöt látott a gyermekben 
és a szórakozások akadályát, hanem örö- 
met, reményt és büszkeséget! (...) ...érez- 
hető kedvezményeket kell adni azoknak, 
akik sok gyermekkel biztosítják a magyar- 
ság jövőjét, ezeket minden tekintetben 
(földreform, adózás, alkalmazás, fizetés, 
előléptetés, stb.) előnyben kell részesíteni, 
az egykézőkkel, vagy gyermektelenekkel 
szemben. 

Érezni kell mindenkinek, hogy 
nemcsak saját magáért van, nemcsak azért, 
hogy úgy-ahogy végig élje életét (...) és 
sírba szálljon, anélkül, hogy maga helyett 
még egy magyar embert sem állít a jövő 
szolgálatába, hanem azért is, hogy tovább 
vigye nemzetét a nagy célok felé. (...) Az 
állami, gazdasági és társadalmi formák 
vagy elősegítik, vagy hátráltatják a nemzet 
nagy testének egészséges szaporodását. 

Szent István népének az a kötelessége, 
hogy értelmének és akaratának minden 
erejével a magyarság népi erejét növelje, s 
az új világban olyan életformát találjon, 
amely sűrű, egészséges magyar dolgozók- 
kal tölti be az ősi ország földjét. 


Kovács Alajos 

A CSÍKSOMLYÓI MÁRIA CSODÁJA 


Csíkországban János Zsigmond kora óta 
nevezetes esemény volt a somlyói búcsú. 
Mária napján minden évben összegyűlt a szé- 
kely falvak népe, hogy imádkozzék 
Magyarország patrónájához: Huszonkét éven 
át azonban csak némán, hang nélkül, a gyer- 
tyafényben álló oltárok isteni némaságában 
lehetett elsóhajtani az imádságot. Tilos volt a 
piros-fehér-zöld zászló, tilos még az az ősi 
egyházi ének is, amely a magyar Szűzanya dí- 
cséretét zengte évszázadokon át. 

Huszonkét éven át mindig tudtuk — 
mesélte egyik franciskánus páter — hogy a 
Szűzanya meghallgatja imánkat s már akkor 
elhatároztuk, hogy a somlyói búcsút a felsza- 
badulás emlékére fogjuk megrendezni, olyan 
méretek között, amilyent még sose látott sze- 
gény Csíkország! 

S a nagy Patrona Hungariae valóban 
kegyelmes volt székely népéhez. Mintha csak 
valami megfejthetetlen égi álom teljesedett 
volna, mintha csak minden székely könny és 
vér váltságának elfogadását jelentette volna, 
1940 őszén, pontosan Mária napján vonultak 
el az utolsó megszálló csapatok, hogy rá egy 
napra megérkezzenek Horthy Miklós katonái. 

Szűz Mária csodát tett itt a székely he- 
gyek közt. Csoda-e hát, ha a somlyói búcsúra, 
amelyet csak két nappal kellett elhalasztani, 
eljött egész Székelyország! 

Más nép, legfőként az, amelyik elvonult 
innen, a felszabadulás első mámorában, a hu- 
szonkét év óta várt szabadság első tébolyult, 
lázas pillanataiban bizonyosan arra gondolt 
volna, hogy elégtételt vegyen minden rontá- 
sért, bosszút álljon minden megaláztatásért. A 
székelyek íme -— hálaadó imádságra gyűltek 
össze. 

Jöttek lehajtott fejjel, néma alázattal, de 
olyan ősi, faji szépségben, tisztaságban, mint 
ahogy megteremtette őket az Úristen. Ezektől 
a szegény emberektől a kivonuló csapatok 
elvitték az utolsó disznót, az utolsó köböl lisz- 
tet, , megpocsékolták" utoljára Székelyorszá- 
got. De nem vehették el tőlük a lelket! Nem 
vihették magukkal ezeket az egyszerű szűrru- 
hákat, pompázó székely szőtteseket, a népmű- 
vészet meseszerű csodavirágait. 

Délután három órakor már harmincnégy 
keresztalja nép, harmincnégy székely falu 
lakossága tolongott itt a két somlyói hegy 
alatt. Ötvenezer ember jött el gyalog, csengős 
szekereken: imádkozni, himnuszt énekelni. 
Mint valami óriási körkép, istenáldott művész 
festménye, tárult elénk a Székelyföld bámula- 
tos virágbokrétája. 
szétnézett a máramarosi, szilágysági román 
falvakban is, felgyúló szemmel magyarázta: 

— Micsoda más nép ez! Nézzék meg eze- 
ket az okos, tiszta arcokat. Ezeket a finom 


lányalakokat, nagyszerű férfiakat. Mi idege- 
nek is érezzük, első pillantásra látjuk: ezeréves 
kultúrnemzet ez! 

Valóban Székelyország népén semmit 
sem fogott az idegen rozsda. Pedig a fiaik már 
román iskolába jártak, a besszarábiai határon 
szolgáltak, idegen hatalom egyenruhájában, 
idegen érdekek védelmére rabszolgaként ásták 
a sáncot, építették a betonerődöt. Bukaresti 
gyárban keresték a kenyeret. A bennük lako- 
zó, lebírhatatlan faji erő mégis épen őrizte 
meg őket a magyarság számára. 

S félnégy órakor, mikor megszólalt a 
templom harangja, egyszerre csak megindult 
a ,nagy kikerülés", a székely keresztaljak sok 
kilométer hosszú búcsújáró menete. Hozták a 
felvirágzott, felpántlikázott templomi zászló- 
kat, kereszteket. De mögöttük már ott jöttek a 
kibontott zászlók. S mögöttük áradt, höm- 
pölygött a csodálatosan színes emberfolyam. 
Csengőrázó, daliás székely ifjak, harisnyás, 
szűrnadrágos öregek, pompázatos népviselet- 
be öltözött lányok, fekete csipkefőkötős asz- 
szonyok. És aztán magyarruhás lányok, gyere- 
kek tízezrei. Köztük pedig fedetlen, lehajtott 
fejjel Horthy Miklós katonái, akik beálltak a 
búcsújáró székelyek sorába. 

Óh, leírni nem lehet, mert látni kellett 
volna ezt a népet! Látni ezeket a kemény, 
katonás papokat, nagyszerű, nyilt és büszkete- 
kintetű fiatal lelkipásztorokat, akik úgy álltak 
népünk élen, mint a szálfa a vihartól tépett 
erdő elején. Látni kellett volna az úri kisasszo- 
nyokat, akik kézenfogva lépkedtek az egysze- 
rű parasztlányokkal. Egyforma volt a ruhájuk, 
egy az áhitatuk, egy a vérük. 

Az Úr 1940. évének szeptemberében 
Csiksomlyón ötvenezer székely ajkán újra 
felcsendült a letiltott könyörgés: 

Magyarország patrónája, Tiszta Szűz ... 

A valószínűtlenül kék, derűs őszi egekből 
bizton lenézett most az Isteni Anya s látta a 
könnyharmatos szemeket, az áhitatos arcokat. 

Látta a megvalósult csodát! 

A hegyi kapolnától a templomig kilomé- 
ter hosszúságban kigyózott a nagyszerű 
menet. Az ősi ereklye, a harangalakú, mázsás 
súlyú laborum nem ment már árván, védtele- 
nül a fehér karinges papok és tógátus diákok 
csoportja között. Rohamsisakos magyar hon- 
védek diszszakasza, villogó, fényes szuronyok 
erdeje oltalmazta büszkén. 

Amerre haladtak, szinte imádkozva súg- 
ták az emberek: 

Be szépek vagytok édes jó honvéd fiaink! 

Bizony, ilyen nagy búcsú sohase volt még 
Csiksomlyón. A hatalmas templomból kiszo- 
rult az emberek nagyrésze. Kint a szabad ég 
alatt, tábori oltároknál térdelt a népsokaság. 
Rögtönzött emelvényeken beszéltek a papok a 
csíksomlyói Máriáról, aki — íme — csodát 


tett. Sközben még mindig jöttek, jöttek a fal- 
vak népei. Közben meg mindig zengett az 
ének: 

Egészen szép vagy Mária, 

Eredeti bűnnek szennye nincs Tebenned ... ! 

A fénybeborult oltárok előtt térdepelve 
imádkozott Székelyország népe. Alázatos 
szívvel fogadta, hogy a márianapi búcsút 
ezentúl minden évben a felszabadulás napját 
követő vasánap tartja meg. Örök emlékezeté- 
re annak, hogy megérkeztek Horthy Miklós 
szabadító honvédkatonái! Utoljára pedig 
térdreborult a tengernyi sokaság és azokért 
küldte el fohászát, akik odaát maradtak. A 
testvérekért hullt a könny, hiszen azok nem 
lehettek itt. Nem simogathatták meg a honvé- 
dek kezét. Nem hallhatták azt a háládatos 
himnuszt, amely végre szabadon, végre bol- 
dogan szárnyalt fel itt a kék hegyek alján. 

Pedig — mondta egyik öreg székely — 
ezt vártuk, ezért imádkoztunk huszonkét 
éven át. Szegényebbek lettünk, de megke- 
ményedtünk. Bűnösök voltunk és megigazul- 
tunk. Pusztultunk, de itt vagyunk, Uram! 

És ez a somlyói Mária legnagyobb 
csodája. 


Marschalkó Lajos 


Megjelent az , Erdélyünk és honvédségünk" 
c. albumban. Bp. 1941. 

